Υπηρέτριες

Το Υπηρέτριες (αγγλικά: The Help) είναι αμερικανική δραματική κομεντί, παραγωγής 2011, σε σκηνοθεσία και σενάριο του Τέιτ Τέιλορ. Η ταινία είναι βασισμένη στο βιβλίο "The Help" της Κάθριν Στόκετ. Πρωταγωνιστούν οι Βαϊόλα Ντέιβις, Έμμα Στόουν, Μπράις Ντάλας Χάουαρντ, Οκτάβια Σπένσερ, Τζέσικα Τσάστεϊν, Σίσι Σπέισεκ, Μάικ Βόγκελ, Άλισον Τζάνεϊ και Μέρι Στινμπέργκεν.

Η ταινία διαδραματίζεται στο Τζάκσον του Μισσισσιππή και αφηγείται την ιστορία μιας νεαρής λευκής κοπέλας, της Ευγενίας "Σκίτερ" Φέλαν και τη σχέση της με δύο μαύρες υπηρέτριες στη δεκαετία του '60. Η Σκίτερ είναι μία δημοσιογράφος, η οποία αποφασίζει να γράψει ένα βιβλίο από την πλευρά των υπηρετριών, εκφράζοντας το ρατσισμό τον οποίο αντιμετωπίζουν, εργαζόμενες σε λευκές οικογένειες.

Το Υπηρέτριες κυκλοφόρησε στους κινηματογράφους στις 10 Αυγούστου 2011 και έλαβε κυρίως θετικά σχόλια από τους κριτικούς, ενώ γνώρισε και μεγάλη ανταπόκριση στα ταμεία αποφέροντας 216,6 εκατομμύρια δολάρια παγκοσμίως. Βραβεύτηκε με Χρυσή Σφαίρα και  Όσκαρ β' γυναικείου ρόλου για την ερμηνεία της Οκτάβια Σπένσερ και έλαβε άλλες τρεις υποψηφιότητες για Όσκαρ συμπεριλαμβανομένης και εκείνης για Καλύτερη Ταινία.

Πλοκή
Η Ευγενία "Σκίτερ" Φέλαν είναι μια νεαρή κοπέλα υψηλής κοινωνίας που επιστρέφει στο Τζάκσον του Μισσισσιππή αφού τελείωσε το κολέγιο και είναι αποφασισμένη να γίνει γνωστή συγγραφέας. Θα φέρει τα πάνω κάτω στις ζωές των φιλενάδων της αλλά και της πόλης της όταν θα αποφασίσει να πάρει συνέντευξη από μαύρες γυναίκες, οι οποίες έχουν περάσει σχεδόν ολόκληρες τις ζωές τους ως υπηρέτριες σε λευκές οικογένειες πλουσίων. Η Εϊμπελίν, η υπηρέτρια της καλύτερης φίλης της Σκίτερ, είναι η πρώτη που της ανοίγεται, παρά την αποδοκιμασία της κοινότητάς της. Παρά το γεγονός ότι οι σχέσεις της Σκίτερ με τις φιλενάδες της κρέμονται σε μια κλωστή, μαζί με την Εϊμπελίν συνεχίζουν να συνεργάζονται και σύντομα και άλλες γυναίκες θα μοιραστούν τις ιστορίες τους μαζί της, και όπως αποδεικνύεται έχουν πολλά να πουν.

Ηθοποιοί και Χαρακτήρες
 Βαϊόλα Ντέιβις στο ρόλο της Εϊμπελίν Κλαρκ
 Έμμα Στόουν στο ρόλο της Ευγενίας "Σκίτερ" Φέλαν
 Μπράις Ντάλας Χάουαρντ στο ρόλο της Χίλι Χόλμπρουκ
 Οκτάβια Σπένσερ στο ρόλο της Μίνι Τζάκσον
 Τζέσικα Τσάστεϊν στο ρόλο της Σίλια Φουτ
 Άνα Ο' Ράιλι στο ρόλο της Ελίζαμπεθ Λίφολτ
 Άλισον Τζάνεϊ στο ρόλο της Σάρλοτ Φέλαν
 Ανα Καμπ στο ρόλο της Τζολίν Φρεντς
 Κρις Λόουελ στο ρόλο του Στούαρτ Γουιτγουόρθ
 Σίσι Σπέισεκ στο ρόλο της Κυρίας Γουόλτερς
 Μάικ Βόγκελ στο ρόλο του Τζόνι Φουτ
 Μπράιαν Κέργουιν στο ρόλο του Ρόμπερτ Φέλαν
 Λέσλι Τζόρνταν στο ρόλο του Κυρίου Μπλάκλι
 Μέρι Στινμπέργκεν στο ρόλο της Ιλέιν Στάιν
 Νέλσαν Έλις στο ρόλο του Χένρι

Παραγωγή
Το Δεκέμβριο του 2009, το περιοδικό Variety ανακοίνωσε ότι οι Κρις Κολόμπους, Μάικλ Μπάρναθαν και Μαρκ Ράντκλιφ θα προχωρήσουν στην κινηματογραφική μεταφορά του βιβλίο "The Help" της Κάθριν Στόκετ. Την ταινία έγραψε και σκηνοθέτησε ο παιδικός φίλος της Στόκετ, Τέιτ Τέιλορ, ο οποίος είχε ζητήσει να αγοράσει τα δικαιώματα του βιβλίου πριν την κυκλοφορία του. Το Μάρτιο του 2010 ανακοινώθηκε η συμμετοχή της Έμμα Στόουν στην ταινία, υποδυόμενη τη Σκίτερ. Ακολούθησαν οι Βαϊόλα Ντέιβις στο ρόλο της Εϊμπελίν, Μπράις Ντάλας Χάουαρντ στο ρόλο της Χίλι, Άλισον Τζάνεϊ στο ρόλο της Σάρλοτ και Κρις Λόουελ στο ρόλο του Στούαρτ.

Τα γυρίσματα της ταινίας ξεκίνησαν τον Ιούλιο του 2010 και τελείωσαν τον Οκτώβριο. Η πόλη Γκρίνγουντ επελέγη για να απεικονίσει την πόλη Τζάκσον τη δεκαετία του '60, ενώ συμπληρωματικά γυρίσματα έγιναν στις πόλεις Κλαρκσντέιλ, Γκρίνβιλ και στο πραγματικό Τζάκσον.

Box office
Με προϋπολογισμό 25.000.000 δολάρια, η ταινία έκανε άνοιγμα τριημέρου στη 2η θέση με 26 εκατομμύρια δολάρια. Συνολικά απέφερε 169,7 εκατομμύρια δολάρια στο αμερικανικό box office και 46,9 εκατομμύρια δολάρια στον υπόλοιπο κόσμο. Παγκοσμίως συγκέντρωσε 216,6 εκατομμύρια δολάρια.

Βραβεία & Υποψηφιότητες
ΟργάνωσηΚατηγορίαΥποψήφιοςΑποτέλεσμαΠαραπομπήΌσκαρ  Καλύτερη Ταινία   Α' Γυναικείου Ρόλου   Βαϊόλα Ντέιβις   Β' Γυναικείου Ρόλου  Τζέσικα Τσάστεϊν   Β' Γυναικείου Ρόλου  Οκτάβια Σπένσερ  Χρυσές Σφαίρες  Καλύτερη Ταινία - Δράμα    Α' Γυναικείου Ρόλου - Δράμα  Βαϊόλα Ντέιβις   Β' Γυναικείου Ρόλου Τζέσικα Τσάστεϊν   Β' Γυναικείου Ρόλου Οκτάβια Σπένσερ    Καλύτερο Τραγούδι <small>(The Living Proof)   Μέρι Τζέι Μπλάιτζ  Screen Actors Guild Awards  Καλύτερη Γυναικεία Ερμηνεία σε Πρωταγωνιστικό Ρόλο  Βαϊόλα Ντέιβις   Καλύτερη Γυναικεία Ερμηνεία σε Δευτεραγωνιστικό Ρόλο   Τζέσικα Τσάστεϊν   Καλύτερη Γυναικεία Ερμηνεία σε Δευτεραγωνιστικό Ρόλο   Οκτάβια Σπένσερ  Καλύτερη Ερμηνεία από Καστ   BAFTA Καλύτερη Ταινία   Α' Γυναικείου Ρόλου   Βαϊόλα Ντέιβις   Β' Γυναικείου Ρόλου   Τζέσικα Τσάστεϊν   Β' Γυναικείου Ρόλου   Οκτάβια Σπένσερ   Διασκευασμένο Σενάριο  Τέιτ Τέιλορ 

 Παραπομπές 

 Εξωτερικοί σύνδεσμοι 
 Υπηρέτριες στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2011
Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου
Κατηγορία:Ταινίες με ηθοποιό που κέρδισε BAFTA Β' Γυναικείου Ρόλου
Κατηγορία:Αμερικανικές δραματικές ταινίες
Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες γυρισμένες στο Μισισίπι
Κατηγορία:Ταινίες με θέμα τον ρατσισμό